Першае пасланне святога Яна

1

Аб’яўленне Слова жыцця

¹Тое, што было ад пачатку, што мы чулі пра Слова жыцця, што бачылі на свае вочы, на што глядзелі і да чаго дакраналіся нашыя рукі, – ²бо жыццё аб’явілася, і мы бачылі, і сведчым, і абвяшчаем вам гэтае вечнае жыццё, якое было ў Айца і аб’явілася нам, – ³тое, што мы бачылі і чулі, абвяшчаем і вам, каб і вы мелі еднасць з намі. А нашая еднасць ёсць з Айцом і Сынам Ягоным, Езусам Хрыстом. ⁴Гэта пішам мы, каб радасць нашая была поўнай. ⁵Навіну, якую мы пачулі ад Яго, абвяшчаем вам, што Бог ёсць Святло і няма ў Ім ніякай цемры.

Бог – гэта святло

⁶Калі мы кажам, што маем еднасць з Ім, а ходзім у цемры, то мы хлусім і паступаем не па праўдзе. ⁷А калі ходзім у святле, як Ён ёсць у святле, то маем еднасць паміж сабою, і кроў Езуса, Сына Ягонага, ачышчае нас ад усялякага граху.

Адпушчэнне грахоў

⁸Калі кажам, што не маем граху, ашукваем саміх сябе, і няма ў нас праўды. ⁹Калі ж вызнаём нашыя грахі, то Ён, верны і справядлівы, адпусціць нам грахі і ачысціць нас ад усялякай несправядлівасці. ¹⁰Калі кажам, што мы не зграшылі, то робім Яго ілгуном, і няма ў нас Ягонага слова.

2

¹Дзеці мае, гэта пішу вам, каб вы не грашылі. Калі ж хто зграшыць, то мы маем Заступніка перад Айцом Езуса Хрыста справядлівага. ²Ён ёсць ахвярай уміласціўлення за нашыя грахі, і не толькі за нашыя, але таксама за грахі ўсяго свету.

Даўняя і новая запаведзь любові бліжняга

³Па тым даведваемся, што мы пазналі Яго, калі захоўваем Ягоныя запаведзі. ⁴Хто кажа: «Я ведаю Яго», а не захоўвае Ягоныя запаведзі, той ілгун і няма ў ім праўды. ⁵А хто захоўвае слова Ягонае, у тым сапраўды любоў Божая дасканалая; па гэтым пазнаем, што мы ў Ім. ⁶Хто кажа, што жыве ў Ім, павінен паступаць так, як Ён паступаў.

⁷Умілаваныя, пішу вам не новую запаведзь, а запаведзь даўнюю, якую вы мелі ад пачатку. Даўняй запаведдзю ёсць слова, якое вы чулі. ⁸Аднак новую запаведзь пішу вам, якая праўдзівая ў Ім і ў вас, бо знікае цемра і яснее ўжо праўдзівае святло. ⁹Хто кажа, што ён у святле, а ненавідзіць свайго брата, той яшчэ ў цемры. ¹⁰Хто любіць свайго брата, той жыве ў святле і няма ў ім спакусы. ¹¹А хто ненавідзіць свайго брата, той жыве ў цемры і ў цемры ходзіць, і не ведае, куды ідзе, бо цемра засляпіла яму вочы.

Хрысціяне і свет

¹²Пішу вам, дзеці, бо адпушчаны вам грахі дзеля імя Ягонага. ¹³Пішу вам, айцы, бо вы пазналі таго, хто ёсць ад пачатку. Пішу вам, юнакі, бо вы перамаглі злога. ¹⁴Пішу вам, дзеці, бо вы пазналі Айца. Я напісаў вам, айцы, бо вы пазналі таго, хто ёсць ад пачатку. Я напісаў вам, юнакі, бо вы моцныя, і слова Божае жыве ў вас, і вы перамаглі злога.

¹⁵Не любіце свету, ні таго, што ў свеце. Калі хто любіць свет, у тым няма любові Айца. ¹⁶Бо ўсё, што ў свеце: пажадлівасць цела, пажадлівасць вачэй і жыццёвая пыха — не ад Айца, але ад гэтага свету. ¹⁷І свет мінае, і пажадлівасць ягоная, а той, хто выконвае Божую волю, той жыве вечна.

Апошняя гадзіна – час антыхрыстаў

¹⁸Дзеці, настала апошняя гадзіна, і як вы чулі, што прыйдзе антыхрыст, так і цяпер з’явілася шмат антыхрыстаў. Па гэтым мы і пазнаём, што настала апошняя гадзіна. ¹⁹Яны выйшлі ад нас, але не належалі да нас.Бо калі б яны належалі да нас, то заставаліся б з намі.Але сталася гэта, каб выявілася, што яны не належаць да нас. ²⁰Вы ж маеце намашчэнне ад Святога і ўсё ведаеце. ²¹Я напісаў вам не таму, што вы не ведаеце праўды, а таму, што вы ведаеце яе, як і тое, што ўсялякіфальш не ад праўды. ²²Хто ілгун, калі не той, хто пярэчыць таму, што Езус – гэта Месія? Той антыхрыст, хто адракаецца ад Айца і Сына. ²³Кожны, хто адракаецца ад Сына, не мае і Айца, а хто вызнае Сына, мае і Айца.

²⁴Тое, што вы чулі ад пачатку, няхай жыве ў вас. Калі жыве ў вас тое, што вы чулі ад пачатку, дык і вы будзеце жыць у Сыне і Айцу. ²⁵Абяцанне ж, якое Ён нам даў, гэта вечнае жыццё.

²⁶Напісаў я гэта вам пра тых, хтозводзіць вас. ²⁷А намашчэнне, якое вы атрымалі ад Яго, у вас жыве, і вы не патрабуеце, каб хтосьці вучыў вас.Але паколькі само намашчэнне вучыць вас усяму, будучы праўдзівым і неілжывым, то ў тым, чаму навучыла вас, жывіце.

Заклік да вытрываласці

²⁸Цяпер, дзеці, жывіце ў Ім, каб, калі Ён з’явіцца, мы мелі адвагу і не былі асаромленыя перад Ім у час Ягонага прыйсця. ²⁹Калі вы ведаеце, што Бог справядлівы, то ведайце і тое, што кожны, хто чыніць справядлівасць, народжаны ад Яго.

3

Жыць як Божыя дзеці

¹Паглядзіце, якую любоў даў нам Айцец, каб мы называліся дзецьмі Божымі, і мы з’яўляемся імі! Таму свет не ведае нас, што не пазнаў Яго. ²Умілаваныя,цяпер мыдзеці Божыя, але яшчэ не выявілася, чым будзем. Ведаем, што, калі Ёнаб’явіцца, мы будзем падобнымі да Яго, бо ўбачым Яго такім, якім ёсць.

Пазбягаць граху

³Кожны, хто мае такую надзею на Яго, чыніць сябе беззаганным, як Ён ёсць беззаганны. ⁴Кожны, хто чыніць грэх, чыніць і беззаконне, бо грэх – гэта беззаконне. ⁵Вы ведаеце, што Ён аб’явіўся дзеля таго, каб забраць грахі, у Ім жа няма граху. ⁶Кожны, хто жыве ў Ім, не грашыць, акожны, хто грашыць, не бачыў Яго і не пазнаў Яго.

⁷Дзеці, няхай ніхто не зводзіць вас. Хто чыніць справядлівасць, той справядлівы, як і Ён ёсць справядлівым. ⁸Хто чыніць грэх — той ад д’ябла, бо д’ябал грашыць ад пачатку. Дзеля таго і аб’явіўся Сын Божы, каб знішчыць справы д’ябла. ⁹Кожны, хто нарадзіўся ад Бога, не чыніць граху, бо насенне Ягонае жыве ў ім, і ён не можа грашыць, бо народжаны ад Бога.

¹⁰Па гэтым можна пазнаць дзяцей Божых і дзяцей д’ябла: кожны, хто чыніць несправядлівасць, той не ад Бога, як і той, хто не любіць свайго брата.

Запаведзь любові

¹¹Такая ёсць воля Божая, якую вы чулі ад пачатку, каб мы любілі адзін аднаго. ¹²Не так, як Каін, які быў ад злога і забіў свайго брата. А дзеля чаго забіў яго? Бо ўчынкі яго былі дрэнныя, а брата ягонага – справядлівыя.

¹³І не здзіўляйцеся, браты, калі свет ненавідзіць вас. ¹⁴Мы ведаем, што перайшлі ад смерці да жыцця, таму што любім братоў. Хто не любіць, застаецца ў смерці. ¹⁵Кожны, хто ненавідзіць свайго брата, той чалавеказабойца, а ведаеце, што ніводзін чалавеказабойца не мае ў сабе вечнага жыцця.

¹⁶Па гэтым пазналі мы любоў, што Ён аддаў за нас сваё жыццё.І мы павінны аддацьжыццё сваё за братоў. ¹⁷Калі хтосьці мае дастатак у свеце і бачыць брата свайго ў нястачы, і закрывае перад ім сваё сэрца, то як любоў Божая можа жыць у ім? ¹⁸Дзеці, будзем жа любіцьне словам ці моваю, але ўчынкам і праўдаю. ¹⁹Па гэтым пазнаем, што мы ад праўды, і супакоім перад Ім нашыя сэрцы. ²⁰Бо калі сэрца нашае асуджае нас, то Бог большы за нашае сэрца і ведае ўсё. ²¹Умілаваныя, калі сэрца нашае не асуджае нас, то мы маем адвагу перад Богам. ²²Аб чым ні папросім, атрымаем ад Яго, бо захоўваем запаведзі Ягоныя і робім тое, што Яму падабаецца.

²³А запаведзь Яго такая, каб мы верылі ў імя Сына Ягонага Езуса Хрыста і любілі адзін аднаго, як Ён загадаў нам. ²⁴Хто захоўвае запаведзі Ягоныя, той жыве ў Богу, а Ён – у ім. І па Духу, якогадаў нам, мы даведваемся, штоЁнжыве ў нас.

4

Дух праўды і дух фальшу

¹Умілаваныя, не кожнаму духу верце, але правярайце духаў, ці яны ад Бога, бо шмат ілжэпрарокаў з’явілася на свеце. ²Па гэтым распазнаеце Божага Духа: кожны дух, які вызнае, што Езус Хрыстус прыйшоў у целе, ёсць ад Бога. ³І кожны дух, які не вызнае Езуса, той не ад Бога; гэта дух антыхрыста, пра якога вы чулі, што ён прыйдзе і цяпер ужо ёсць на свеце. ⁴Дзеці, вы ад Бога, таму перамаглі іх, бо той, хто ў вас, большы за таго, хто ў свеце. ⁵Яны са свету, таму і гавораць так, як свет, і свет слухае іх. ⁶Мы ад Бога.Хто ведае Бога, слухае нас,хто не ад Бога, той не слухае нас. Па гэтым і пазнаём духа праўды і духа фальшу.

Бог – гэта любоў

⁷Умілаваныя, будзем любіць адзін аднаго, бо любоў ад Бога і кожны, хто любіць, народжаны ад Бога і ведае Бога. ⁸Хто не любіць, той не ведае Бога, таму што Бог ёсць любоў. ⁹Любоў Бога да нас адкрылася ў тым, што Бог паслаў у свет Сына свайго Адзінароднага, каб мы жылі праз Яго. ¹⁰У тым выявілася любоў, што не мы палюбілі Бога, а Ён сам палюбіў нас і паслаў свайго Сына як уміласціўленне за нашыя грахі.

¹¹Калі Бог так палюбіў нас, дык і мы павіннылюбіцьадзінаднаго. ¹²Бога ніхтоніколі не бачыў. Калі мы любімадзінаднаго, то Бог жыве ў нас, і любоўЯгоная ў нас дасканалая. ¹³Па тымпазнаём, што мы жывём у Ім, а Ён у нас, штоЁндаў нам ад свайго Духа. ¹⁴І мы бачылі, і сведчым, штоАйцецпаслаў Сына, Збаўцу свету. ¹⁵Хтовызнае, штоЕзус – Сын Божы, у тымжыве Бог, а ён – уБогу. ¹⁶І мы пазналі, і паверылі ў любоў, якую мае да нас Бог. Бог ёсць любоў, і хто жыве ў любові, той жыве ў Богу, і Бог у ім.

¹⁷У тым любоў дасканалая ў нас, што мы маем адвагуў дзень суда, бо які Ён, такія і мы ў гэтым свеце. ¹⁸У любові няма страху, але дасканалая любоў праганяе страх, бо страх ёсць з-за боязі перадпакараннем; хто баіцца, той недасканалы ў любові.

¹⁹Мы любім Бога, бо Ён першы палюбіў нас. ²⁰Калі б хто сказаў: «Я люблю Бога», а братасвайгоненавідзіць, ёнілгун, бо той, хто не любіцьсвайго брата, якогабачыць, не можалюбіць Бога, якога не бачыць. ²¹І мы маем ад Яго такуюзапаведзь, каб той, хтолюбіць Бога, любіў і свайго брата.

5

Вера ў Божага Сына

¹Кожны, хто верыць, што Езус ёсць Месія, ад Бога народжаны, і кожны, хто любіць таго, хто нарадзіў, любіць і народжанага ад Яго. ²Па тым пазнаём, што мы любім дзяцей Божых, калі любім Бога і захоўваем Яго запаведзі. ³Бо любоў да Бога ёсць у тым, каб мы захоўваліЯгоныязапаведзі, а запаведзі Яго не з’яўляюццацяжкімі. ⁴Бо ўсё, штонароджана ад Бога, перамагае свет. І гэтайперамогай, якая перамагла свет, ёсць наша вера.

Сведчанне Бога абЕзусе

⁵Хто ж перамагае свет, калі не той, хто верыць, што Езус ёсць Сынам Божым? ⁶Езус Хрыстус прыйшоў праз ваду і кроў. Не толькі праз ваду, але праз ваду і кроў; і Дух сведчыць пра Яго, бо Дух – гэта праўда. ⁷Бо трое тых, хто сведчыць: ⁸Дух, вада і кроў, і гэтыя тры – адно. ⁹Калі мы прымаем сведчанне людзей, то Божае сведчаннебольшае, бо гэта ёсць сведчанне Бога, якое Ёндаў пра свайго Сына. ¹⁰Хто верыць у Божага Сына, той мае сведчанне ў самім сабе; хто не верыць Богу, той робіць Яго ілгуном, бо не паверыў сведчанню, якое Бог даў пра свайго Сына. ¹¹Гэтае сведчанне ў тым, што Бог даў нам жыццё вечнае, і гэтае жыццё –у Ягоным Сыне. ¹²Хто мае Сына, мае жыццё, а хто не мае Сына Божага, не мае жыцця.

Апошнія настаўленні

¹³Я напісаў гэта вам, якія верыце ў імя Сына Божага, каб вы ведалі, што маеце вечнае жыццё.

¹⁴Давер, які мы маем да Яго, ёсць у тым, што, калі мы просім аб нечым згодна з Ягонай воляй, Ён чуе нас. ¹⁵А калі ведаем, што Ён чуе нас, аб чым бы мы ні папрасілі, дык ведаем, што мы ўжо атрымалі тое, аб чым прасілі Яго.

¹⁶Калі хто ўбачыць, што брат яго чыніць грэх, які не вядзе да смерці, няхай моліцца, і Бог дасць жыццё таму, хто чыніць грэх, які не вядзе да смерці. Але ёсць грэх, яківядзе да смерці, таму не кажу, каб ты маліўсяза такога. ¹⁷Усялякая несправядлівасць– гэта грэх, але ёсць грэх, які не вядзе да смерці.

¹⁸Мы ведаем, што кожны, хто нарадзіўся ад Бога, не грашыць, боНароджаны ад Бога захоўваеяго, і злы яго не кранае. ¹⁹Ведаем, што мы ад Бога і што ўвесь свет знаходзіцца ў злым. ²⁰Ведаем таксама, што Сын Божы прыйшоў і даў нам разуменне, каб мы пазналі Праўдзівага. І мы –уПраўдзівым, у Сыне Яго Езусе Хрысце. Ён –праўдзівы Бог і Жыццё вечнае. ²¹Дзеці, сцеражыцеся ідалаў!

© Канферэнцыя Каталіцкіх Біскупаў у Беларусі, Мінск 2017